Το **Ευρωπαϊκό Μουσείο Άρτου** ιδρύθηκε το 2005 από τη Λαογραφική Εταιρεία Βαρνάβα. Βρίσκεται σε μια παραδοσιακή αρχοντική κατοικία στον Βαρνάβα Δήμου Μαραθώνα[1]. Στις συλλογές του περιλαμβάνονται 3.000 κεντημένα και λατρευτικά ψωμιά[2] [3].

  

Το Ευρωπαϊκό Μουσείο Άρτου διατηρεί έναν σημαντικό αριθμό παραδοσιακών, λατρευτικών και κεντημένων άρτων από την Ελλάδα και το εξωτερικό, που ταξιδεύουν με τον χαρακτηριστικό τίτλο «Οι Δρόμοι του Ψωμιού[4] [5]». Σε κάθε έκθεση πραγματοποιούνται βιωματικά εργαστήρια ζυμώματος για παιδιά και ενήλικες. Εκτός από την παραπάνω, έχει πραγματοποιήσει πανελλήνιες εκθέσεις και φεστιβάλ με θέματα τη διατροφή και το ψωμί, όπως «Το ψωμί της Ειρήνης» το 2009 και το 1ο Μεσογειακό Φεστιβάλ Ψωμιού το 2017[6].

  

Το Μουσείο έχει συνεργαστεί με μουσεία του εξωτερικού,  με πρεσβείες στην Ελλάδα και το εξωτερικό, το Υπουργείο Πολιτισμού, την Περιφέρεια Αττικής, τις Νομαρχίες Ανατολικής και  Δυτικής Αττικής, το Εθνικό και Καποδιστριακό Πανεπιστήμιο Αθηνών, το Γεωπονικό Πανεπιστήμιο Αθηνών, το Κέντρο Ερεύνης της Ελληνικής Λαογραφίας της Ακαδημίας Αθηνών, κοινότητες και δήμους, αγροτικούς συλλόγους, συνεταιρισμούς, συλλόγους γονέων, νεολαίας, μεταναστών, γυναικών, γυμνάσια, λύκεια, ΚΑΠΗ.

**Συλλογές**

·       Κεντημένοι άρτοι

·       Φωτογραφικό υλικό

·       Εργαλεία γεωργικών εργασιών

·       Εργαλεία και σκεύη αλέσματος και παρασκευής ψωμιού

  

**Εκδόσεις[7]**

·       Ψωμοκεντήματα

·       Το Ψωμί στη Μεσόγειο

·       Διατροφή και Υγεία

·       Λατρευτικό Ψωμί

·       Κεντημένο Ψωμί

·       Όλου του κόσμου το ψωμί

  

**Αρχείο Συνεντεύξεων**

Το αρχείο συνεντεύξεων περιλαμβάνει αφηγήσεις ανθρώπων, οι οποίοι γεννήθηκαν τη δεκαετία του 1910 και ύστερα.

  

**Λοιπές Δραστηριότητες**

·       Μαθήματα επιμόρφωσης ενηλίκων (κεντημένου ψωμιού, μαγειρικής, τυποποίηση προώθηση και προβολή τοπικών παραδοσιακών προϊόντων, εκμάθηση ελληνικής γλώσσας, ελληνικής ιστορίας και λαογραφίας κ.ά.)

·       Βιωματικά εκπαιδευτικά προγράμματα σε μαθητές σχολείων και ενήλικες (ο κύκλος του ψωμιού, περιβάλλον και ζωή, σίτος-οίνος-έλαιον, διατροφή και υγεία, καλλιέργεια γης, μεσογειακά προϊόντα πρωτογενή τομέα και τα παράγωγά τους)

·       Συμμετοχή σε εθνικά και ευρωπαϊκά προγράμματα

  

**Εξωτερικοί Σύνδεσμοι**

Επίσημη ιστοσελίδα: 

ΧάρτηςΕυρωπαϊκό Μουσείο Άρτου

Παραπομπές
----------

[1] https://marathon.gr/%ce%bf-%ce%ba%ce%b1%ce%bb%ce%bb%ce%b9%ce%ba%cf%81%ce%b1%cf%84%ce%b9%ce%ba%cf%8c%cf%82-%ce%b4%ce%ae%ce%bc%ce%bf%cf%82/%ce%b2%ce%b1%cf%81%ce%bd%ce%ac%ce%b2%ce%b1%cf%82/ Ανακτήθηκε στις 10/1/2024.

[2] https://www.tanea.gr/2010/08/05/greece/pswmi-zymwmeno-me-paradosi/ Ανακτήθηκε στις 10/1/2024.

[3] https://www.gastronomos.gr/topikes-kouzines/ta-zymo-mata-tis-attiki-s-apo-to-tiganopsomo-mechri-to-emvlimatiko-kentito-psomi-toy-gamoy/155640/ Ανακτήθηκε στις 10/1/2024.

[4] https://www.ypaithros.gr/%CE%B1%CF%85%CF%84%CF%8C-%CF%84%CE%BF-%CE%BC%CE%BF%CF%85%CF%83%CE%B5%CE%AF%CE%BF-%CE%AD%CF%87%CE%B5%CE%B9-%CF%88%CF%89%CE%BC%CE%AF/ Ανακτήθηκε στις 10/1/2024.

[5] https://www.epok.gr/2017/06/1-16-21-2017.html Ανακτήθηκε στις; 10/1/2024.

[6] https://www.ypaithros.gr/erxetai-to-1o-mesogeiako-festival-psomiou-me-ti-symmetoxi-30-xoron/ Ανακτήθηκε στις 10/1/2024.

[7] https://mouseio-psomiou.com/ekdoseis/